**GLAGOLI**

Glagoli su riječi kojima se izriče radnja, stanje ili zbivanje.

**Po značenju** razlikujemo : glagole stanja, radnje i zbivanja

1. glagoli radnje – označavaju hotimično i namjerno djelovanje ( bacati, trčati, pisati)
2. glagoli zbivanja – označavaju nehotimično, nenamjerno djelovanje kome su uzročnici prirodni zakoni ( bujati, cvasti, rasti)
3. glagoli stanja – označavaju stanje u kojem se ništa ne zbiva ( stanovati, ležati, ljetovati 9

**Glagoli po vidu** su: svršeni i nesvršeni

1. nesvršeni izriču radnju koja u određenom vremenu još nije svršena ( bacati, plesati, jesti)
2. svršeni izriču radnju koja je u određenom vremenu već svršena ( baciti, isplesati, najesti )

**Glagoli po predmetu radnje** su prijelazni, neprijelazni i povratni

1. prijelazni glagoli – uza se imaju imenicu u akuzativu kao predmet radnje ( Dječak jede jabuku)
2. neprijelazni glagoli - uza se nemaju imenicu u akuzativu na koju bi prelazila radnja ( Ptica je poletjela prema nebu)
3. povratni glagoli – uz sebe imaju povratnu zamjenicu se ( ošišala se.)

Jednostavni glagolski oblici su **infinitiv, prezent, aorist, imperfekt, imperativ, glagolski pridjevi, glagolski prilozi**

1. **infinitiv – neodređeni** glagolski oblik ( ne daje se nikakva informacija o rodu, broju i licu), završava na ti (pjevati, plesati, jesti) i ći ( ići, naći reći)
2. **prezent** ili sadašnje vrijeme tvori se od svršenih i nesvršenih glagola nastavcima – em, -jem, - im,- am ( rastem, krijem, lovim, čitam)
3. **aorist** ili prošlo svršeno vrijeme. Tvori se od svršenih glagola nastavcima –oh, -e,- e,-osmo, -oste,- oše ili –h, ø,ø, - smo, -ste, - še ( bih, bi, bi, bismo, biste, biše)
4. **imperfekt** je prošlo nesvršeno vrijeme. Tvori se od nescršenih glagola nastavcima –ah, -aše, -aše, -asmo, aste, -ahu; -jah, -jaše, -jaše, -jasmo, -jaste, -jahu; -ijah, -ijaše, -ijaše, -ijasmo,-ijaste, -ijahu ( bijah, bijaše, bijaše, bijasmo , bijaste, bijahu)
5. **imperativ** ili zapovijedni način tvori se od infinitivne ili prezentske osnove nastavcima Ø, -mo, -te; -j, -jmo, -jte,; -i, -imo, -ite; -ji, ji, -jimo, -jite ( /, nosi, neka nosi, nosimo, nosite, neka nose )
6. **glagolski pridjevi** : radni i trpni. Radni se tvori nastavcima, o, la, lo; li, le, la ( rekao, rekla, reklo; rekli, rekli, rekla) – trpni se tvoroi nastavcima n, na, no, ni, ne, na – t, ta, to, ti, te, ta ( udaren, udarena, udareno, udareni, udarene, udarena)
7. **glagolski prilozi**: sadašnji i prošli g.prilog sadašnji tvori se od nesvršenih glagola i to tako da se u 3. licu množine prezenta doda nastavak –ći. Idu + ći = idući; glagolski prilog prošli tvori se tako da se infinitivnoj osnovi doda nastavak -vši ili –avši ( baci+vši = bacivši)

Složeni glagolski oblici su: perfekt, pluskvamperfekt, futur I., Futur II., kondicional I. , kondicional II., pasiv

**Perfekt** je prošlo vrijeme složeno od glagolskog pridjeva radnog i nenaglašenog prezenta pomoćnog glagola biti ( pjevao sam, bio sam )

**Pluskvamperfekt** je pretprošlo glagolsko vrijeme složeno od perfekta ili imperfekta pomoćnog glagola biti i glagolskog pridjeva radnog ( bijah pjevao, bio sam pjevao)

**Futur I** je buduće vrijeme složeno koje se tvori od nenaglašenog prezenta pomoćnog glagola htjeti i infinitiva glagola ( ja ću doći , ja ću biti )

**Futur II** (egzaktni) je predbuduće vrijeme složeno od glagolskog pridjeva radnog i svršenog prezenta glagola htjeti ( budem dolazio )

Kondicional je glagolski način kojim se među ostalim izriče pogodbe, pa se zove i **pogodbeni način**.

**Kondicional prvi** ili sadašnji tvori se od glagolskog pridjeva radnog i aorista pomoćnog glagola biti ( bih pjevao)

**Kondicional drugi** ili prošli tvori se od glagolskog pridjeva radnog i kondicionala I. pomoćnog glagola biti ( bio bih ostao )

**Pasiv ili trpni glagolski** oblik tvori se od glagolskog pridjeva trpnog i od oblika glagola biti i bivati (biti nošen, bivam nošen )

Pomoćni su glagoli *biti*i*htjeti.*Ti glagoli imaju naglašen (*jesam*, *hoću*) i nenaglašen (*sam*, *ću*) oblik. Prezent tih glagola upotrebljava se u složenim glagolskim vremenima.

|  |  |  |
| --- | --- | --- |
|  | **nesvršeni** | **svršeni** |
|  | **jednina** | **množina** | **jednina** | **množina** |
| **1. lice** | jesam, sam | jesmo, smo | budem | budemo |
| **2. lice** | jesi, si | jeste, ste | budeš | budete |
| **3. lice** | jest, je | jesu, su | bude | budu |

|  |  |  |
| --- | --- | --- |
|  | **jednina** | **množina** |
| **1. lice** | hoću, ću | hoćemo, ćemo |
| **2. lice** | hoćeš, ćeš | hoćete, ćete |
| **3. lice** | hoće, će | hoće, će |

Prezent kojim se izriču svevremenske istine i koji se često nalazi u poslovicama naziva se svevremenski ili gnomski prezent, npr. *Tko rano rani, dvije sreće grabi.*

Prezentom se može izricati i prošlost (historijski prezent *Uđem ja u kuću, a ondje nigdje nikoga.*) i budućnost (*Kad kupim kruh, napravit ću si sendvič.*).